als_Latn ron_Latn bos_Latn
Dea Avdulaj klasa XI
Keshtu ndodh ne cdo 8 mars. . . Disa femije ( rralle ndonje burre) me buqeta lulesh ne duar .Destinuar per nenat, padyshim. Grupe grash qe organizojne dreke te perbashket, e ato, me te rejat, ndoshta nje party ne mbasditen e vone.
Mediat e shkruara dhe vizive i hapin rubrikat apo faqet e para me komente per dashurine ndaj gruas, nenes. Komente per menyren se si grate u organizuan , me shume se nje shekull me pare per te drejtat themelore te tyre. Rendesia e saj si qenie qe lind jeten, si edukatore, si ” force e madhe e shoqerise“, “ te drejta te barabarta etj“, etj.
Deri nje dite me pare, askush nuk ishte kujtuar e mbas dites se shenuar, heshtje perseri . Sikur vetem heshtje, mbase nuk eshte e verteta. . . Ne jo pak raste, kronikat e zeza japin lajme te erreta. Nje grua u dhunua, tjetra u vra, u mbyt, u largua nga puna, zhytur ne mjerim me nje tufe femijesh .
Nenvleresohet gruaja nga gjithe subjektet e mundeshme, bile edhe nga shoqatat e ashtuquajtura si levizje feministe.Percmimi nuk pohohet hapur, por i nenkuptuar haset kudo. Ndeshet edhe aty ku ,dashuria, respekti, vleresimi , si aureole mbeshtjelle gjithcka. Per ta ilustruar fenomenin, jam e detyruar, te shkruaj nje ndodhi te vogel. . . Ne nje fletore shenimesh te babit, midis shenimesh te tjera , lexova : “ edhe pse nuk e dua gjarperin, ai meriton respekt. Pa nxitjen e tij, s’do te kishim as gruan, as mollen. Pa keto te dyja, nuk do t’na duhej as kopshti Edenit“ ( sa do merzitet, kur te lexoje keto radhe). Solla kete detaj, mbasi edhe ku ka dashuri, ajo eshte e dyzuar midis shpirtit dhe deshires. S’e shtjelloj dot tamam konceptin ne paragrafin e mesiperm, por as nuk e kam qellim.
Mendoj se gruaja shqiptare, sot , me teper ka nevoje per nje respekt real, sesa per te drejta shenuar ne leter. Nese kjo dashuri, ky respekt, nuk vjen me se pari nga familja e saj, veshtire se do te gjenden ne lagje, ne qytet, ne shoqeri. Apeli im, ne keto pak rreshta, ju drejtohet bashkemoshatareve te mi, vajzave dhe djemve te ketyre nenave qe japin dashuri pa kushte.
Mendimi per te shkruar keto rreshta, me lindi, ndersa motra dhe vellai, me thonin planin e tyre per ti bere mamit nje dhurate te thjeshte. U kujtuam pra, tamam me dt 6 mars, pra jo nje dite me pare, si shumekush kujtohet, por dy.
Ndaj mora shkas te shkruaj per 8 marsin. Ne fakt, do te shkruaj jo per simboliken e kesaj date, por posacerisht per nenen time, per nenat ne pergjithesi. Pra, nuk do te shkruaj si gazetare, si analiste, sepse jam ende nje gjimnaziste, por thjesht si femije.
Ne hapat e pare e deri ne adoleshence, cdo femije vertitet rreth nje miti.Ajo eshte nena, mami eshte padyshim. Dashuri pa kushte deri ne adhurim. Gjithe femijet, nenen e tyre, ne menyre instiktive e konsiderojne hyjni. Vjen adoloshenca dhe nisin kundershtite e para. Mami : c‘ eshte kjo veshje , pse u vonove, me ke ishe ? Koha e pyetjeve pa fund dhe mos deshira jone per pergjigje. Miti i nenes perfekte fillon te cenohet , per tu rikthyer perseri mbas 4-5 vitesh.
Tek disa prej moshes sime, ky mit jo vetem qe nuk venitet, por merr permasa me te plota. Mami im, mijera si ajo, ruajne nje ekuiliber te shkelqyer midis familjes, profesionit te tyre, dashurise dhe kujdesit ndaj bashkeshortit e vecanerisht femijeve.
E adhuroj mamin tim dhe me habit energjia e saj. Per te qene e sinqerte, gati-gati naive, po shkruaj se une nuk e di kur pushon ajo? Kur cohem ne mengjes, eshte pergatitur ushqimi. Ne mbremje vone, teksa behem gati per gjume, ajo nis te hekuros. Ndersa endrra shoh, buzet e saj ndiej mbi balle. Kjo ndodh me te gjitha nenat, ne gjithe familjet. Keto te verteta nuk i veme re per 364 dite. Kujtohemi vetem njehere ne vit, fiks me dt 8 mars .
Nese do te kisha force te organizoja nje proteste, aktivistet do te mbanin ne dore vetem nje pankarte , ku do te shkruhej : Kujtohuni sa here merni lugen per ushqim. Kujtohuni sa here vishni kemishen e hekurosur. Kujtohuni sa here psheretini :“ o nena ime“. Duken si naive keto rreshta, por une shpirt dhe dashuri po hedh ne tastiere.
Nje 8 mars, si pervit ndodh, me duket i sforcuar, hipokrit. . .
Nena te dashura, ju meritoni dhe jepni shume me teper sesa familjet tuaja, shoqeria, opinioni , ju jep. Ju jeni hyjnesha. . .
Mami im. Te adhuroj me te vertete, si femer, si nene, si grua, si shoqe.
vec_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn